Bal de Chistau - Biquipedia, a enziclopedia libre

# Bal de Chistau

### De Biquipedia

Chistén ye un d'os monezipios d'a bal

A bal de Chistau ye situata en o Perineu aragonés, en a redolada d'o Sobrarbe. S'estendilla por a ribera alta d'a Zinqueta. Á l'ueste, o puerto d'a Cruz de Guardia comunica la bal con Bielsa y á lo norte ye comunicata con Franzia por os puertos de Plan y d'a Pez. O puerto de Sagún, á 2000 m d'altaria leba á la bal de Benás por l'este.

O ibón de Plan

A bal ye rodiata d'alteras tucas de 2.000 y 3.000 m con muitos ibóns como los de Millars, Barbarizia, y A Basa de a Mora.

## [Editar] Flora

L'ambista d'a bal ye formata por praus naturals y artifizials en a parti baxa, dica os 1.500 m. Bi ha muitas selbas de pinos y tamién bel fabar y bella selba d'abetochas. En as partis altas se i troba o tascal alpín.

## [Editar] Poblazión

A bal de Chistau ye formata por tres monezipios: Plan, San Chuan y Chistén, en total bi ha 663 abitans. Atros lugars d'a bal son Sin, Señes, Serbeto y Sarabillo. A mayor parti d'a poblazión s'adedica á la ganadería, l'agricultura u á la espleitazión forestal.

En ista bal se i charra un dialeuto de l'aragonés clamato igual que os suyos abitans, o chistabín.

Retrieved from "http://an.wikipedia.org../../../b/a/l/Bal_de_Chistau_f782.html"

Categoría: Bals pirinencas

##### Views

- Articlo
- Descusión
- Current revision

##### Rechirar

##### Atras luengas

- Español